Välisinvesteeringute meelitamiseks plaanitakse luua spetsiaalne fond kohalikele  omavalitsustele ning tugevdada maakondlike arenduskeskuste rolli. Ettevõtjatele aga käivitatakse terviklik talendiprogramm kvalifitseeritud töötaja leidmiseks ja maaletoomiseks.  Innovatsiooni peatükis on ettepanek täiendada riigihangete regulatsiooni riigi prioriteetsete poliitikate (sealhulgas näiteks innovatsioon, loomemajandus, disain, säästev ressursikasutus, kosmosetehnoloogiatel põhinevad uued teenused, jt.) edendamiseks.